\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 149/2018-Pe dňa 24.4.2018

# ROZHODNUTIE

Obec Perín- Chym, zastúpená starostom, ako stavebný úrad I. stupňa, príslušná podľa § 117 ods. 1 zákona č.50/1976 Zb. o územnom plánovaní a stavebnom poriadku /stavebný zákon/ v znení neskorších predpisov vydávapodľa § 39 zákona č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov, v súlade s § 4 vyhlášky 453/2000 Z.z., ktorou sa vykonávajú niektoré ustanovenia stavebného zákona, v súlade s vyhláškou č. 532/2002, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a v súlade s ust. zákona č.71/1967 Zb. o správnom konaní

**rozhodnutie o umiestnení stavby**

**„IBV Perín – Chym – 7 RD“ na pozemkoch par.č. KN „E“ 3082, KN „C“ par.č. 3852/1 a 178/1 v kat. úz. Perín** tak, ako je zakreslené v návrhu umiestnenia stavby, ktorý tvorí neoddeliteľnú súčasť tohoto rozhodnutia, pre **Východoslovenskú distribučnú, a.s., Mlynská 31, Košice,** v zastúpení Ing. Peter Regináč, Mlynárska 1531/18, Košice.

**Stavba bude pozostávať z:**

**PS 01 – Úprava trafostanice TS0313-0002 Perín**

**SO 01 – NN rozvody**

**SO 02 – Odberné elektrické zariadenia**

**Pre umiestnenie stavby a projektovú prípravu sa určujú tieto podmienky:**

1. Stavba sa osadí presne podľa zakreslenia v situácii osadenia, ktorá je súčasťou tohto rozhodnutia.
2. V ďalšom stupni projektovej dokumentácie v prípade, že sa navrhuje demontáž pôvodného NN vedenia, riešiť pripojenie existujúcich odberov bez zmeny umiestnenia elektromerov.
3. Dodržať podmienky vyjadrenia OÚ Košice-okolie, odb. SOŽP, č. OU-KS-OSZP 2018/002246 zo dňa 25.01.2018, a to najmä:

- zakazuje sa podľa §13 písm. a), b) zákona o odpadoch uložiť, alebo ponechať odpad na inom mieste, ako na mieste na to určenom, zhodnotiť, alebo zneškodniť odpad inak, ako v súlade s týmto zákonom. Stavebné odpady uložiť na povolenú skládku odpadov, nie na miesto určené obcou

- do doby použitia, resp. prepravy odpadov do zariadenia na to určeného bude stavbný odpad umiestnený na stavenisku stavebníka

- držiteľ odpadu je povinný podľa § 14 ods. 1 písm.e) zákona o odpadoch odovzdať odpad len osobe oprávnenej nakladať s odpadmi podľa tohto zákona a dodržiavať ustanovenia § 77 zákona o odpadoch

- v prípade, ak bude stavebník na pozemku realizovať terénne úpravy, ktorými sa podstatne mení vzhľad prostredia alebo odtokové pomery, je povinný požiadať tunajší úrad o vydanie vyjadrenia v zmysle ust. §99 ods. 1 písm.b) bodu 4 zákona o odpadoch. Zároveň upozorňujeme, že vykonanie terénnych úprav podlieha aj povoleniu príslušného stavebného úradu podľa § 71 zákona č. 50/1976 Zb. o územnom plánovaní a stavebnom poriadku v znení neskorších predpisov ( stavebný zákon )

- k žiadosti o vyjadrenie k dokumentácii v kolaudačnom konaní v zmysle § 99 ods. 1 písm. b) bod 5 zákona o odpadoch je stavebník povinný predložiť tunajšiemu úradu doklad o spôsobe nakladania s druhmi odpadov vzniknutými v rámci realizácie danej stavby

1. Dodržať podmienky vyjadrenia OÚ Košice-okolie, odb. SOŽP, č. OU-KS-OSZP 2017/002337 zo dňa 14.2.2017, a to najmä:

* pri realizácii stavby použiť také technické riešenie, ktoré bráni usmrcovaniu vtákov
* pri vykonávaní stavebných prác zabezpečiť dodržiavanie zásad všeobecnej ochrany prírody a krajiny

1. Dodržať podmienky vyjadrenia SPP, a.s., č. TD/NS/0052/2018/Lö zo dňa 19.1.2018, a to najmä:

* pred začatím prác je potrebné požiadať o presné vytýčenie plynárenskych zariadení
* stavebník je povinný zabezpečiť prístupnosť plynárenských zariadení počas realizácie činnosti
* stavebník je povinný realizovať výkopové práce vo vzdialenosti menšej ako 2,0 m na každú stranu od obrysu existujúcich plynárenských zariadení v súlade s STN 73 3050 až po predchádzajúcom vytýčení výhradne ručne bez použitia strojových mechanizmov
* stavebník nesmie nad trasou plynovodu realizovať také terénne úpravy, ktoré by zmenili jeho doterajšie krytie, hĺbku uloženia, v prípade zmeny úrovne terénu požadujeme všetky zariadenia a poklopy plynárenských zariadení osadiť do novej úrovne terénu
* stavebník je povinný pri súbehu a križovaní navrhovaných vedení s existujúcimi plynárenskými zariadeniami dodržať minimálne odstupové vzdialenosti v zmysle STN 73 6005 a TPP 906 01

1. Dodržať podmienky vyjadrenia Slovak Telekom, a.s., č. 6611801625 zo dňa 19.1.2018, a to najmä:

* dodržiavať Všeobecné podmienky ochrany SEK
* v prípade, ak v definovanom území sa nachádza nadzemná telekomunikačná sieť, ktorá je vo vlastníctve Slovak Telekom, a.s., je potrebné zo strany žiadateľa zabezpečiť nadzemnú sieť proti poškodeniu alebo narušeniu ochranného pásma

1. Dodržať podmienky vyjadrenia VVS, a.s., č. 4621/2018/Ko zo dňa17.01.2018, a to najmä:

* pred začatím prác je potrebné vytýčiť presnú trasu verejného vodovodu piamo v teréne
* nad verejným vodovodom nesmie byť umiestnená žiadna nadzemná stavba – rozvodná skryňa, podperný bod vedenia a pod.
* pri výstavbe nadzemných objektov dodržať ochranné pásme od steny potrubia vodovodu, t.j., DN 500 minimálne 1,5m na obe strany potrubia.
* v miestach križovania alebo súbehu s vodárenskými zariadeniami prevádzať ručný výkop, z dôvodu možného poškodenia týchto zariadení

1. Projektová dokumentácia stavby musí byť vypracovaná oprávnenou osobou podľa zákona č. 138/1992 Zb. o autorizovaným architektoch a autorizovaným stavebných inžinieroch v znení neskorších predpisov a v súlade s § 19 odst. 3 písm. f) zákona č. 70/1998 Z.z..
2. Pri spracovaní projektovej dokumentácie je potrebné rešpektovať podmienky uvedené vo vyjadreniach dotknutých organizácií a orgánov štátnej správy k projektovej dokumentácii stavby.

Konštatuje sa, že účastníci konania nepodali žiadne námietky ani zásadné pripomienky proti vydaniu územného rozhodnutia na stavbu **„IBV Perín – Chym – 7 RD“ PS 01 – Úprava trafostanice TS0313-0002 Perín, SO 01 – NN rozvody, SO 02 – Odberné elektrické zariadenia**

Ing. Lýdia Jacková uviedla do zápisnice, že pri ďalšom stupni projektovej dokumentácie v prípade, že sa navrhuje demontáž pôvodného NN vedenia, riešiť pripojenie existujúcich odberov bez zmeny umiestnenia elektromerov. Tejto poznámke stavebný úrad vyhovel a zahrnul ju do podmienok rozhodnutia.

Toto rozhodnutie platí podľa § 40 ods. 1 stavebného zákona dva roky odo dňa, kedy nadobudlo právoplatnosť, nestráca však platnosť, pokiaľ bude v tejto lehote podaná žiadosť o vydanie stavebného povolenia.

Toto územné rozhodnutie je podľa § 42 ods. 2 stavebného zákona oznámené verejnou vyhláškou.

**Odôvodnenie**

VSD, a.s., Mlynská 31, Košice, v zastúpení Ing. Peter Regináč, Mlynárska 1531/18, Košice podali na tunajšom úrade dňa 3.4.2017 návrh na vydanie rozhodnutia o umiestnení stavby „IBV Perín – Chym – 7 RD“ PS 01 – Úprava trafostanice TS0313-0002 Perín, SO 01 – NN rozvody, SO 02 – Odberné elektrické zariadenia na pozemkoch par.č. KN „E“ 3082, KN „C“ par.č. 3852/1 a 178/1 v kat. úz. Perín.

Uvedeným dňom bolo začaté územné konanie.

Obec Perín - Chym, zastúpená starostom, v zmysle § 36 stavebného zákona verejnou vyhláškou oznámila dňa 4.4.2018 začatie územného konania všetkým známym účastníkom konania a dotknutým orgánom štátnej správy a organizáciám a dňa 18.4.2018 uskutočnila ústne konanie spojené s miestnym zisťovaním.

K návrhu umiestnenia stavby boli doložené vyjadrenia a rozhodnutia dotknutých orgánov štátnej správy a organizácií potrebných pre vydanie tohto rozhodnutia.

Obec Perín - Chym, zastúpená starostom, posúdila návrh na umiestnenie stavby „IBV Perín – Chym – 7 RD“ PS 01 – Úprava trafostanice TS0313-0002 Perín, SO 01 – NN rozvody, SO 02 – Odberné elektrické zariadenia podľa § 37 zákona číslo 50/1976 Zb. o územnom plánovaní a stavebnom poriadku /stavebný zákon/ v znení neskorších predpisov a v súlade s § 3 vyhlášky 453/2000 Z.z., ktorou sa vykonávajú niektoré ustanovenia stavebného zákona, v súlade s vyhláškou č. 532/2002, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a zistila, že jej umiestnenie zodpovedá hľadiskám starostlivosti o životné prostredie a vyhovuje všeobecným technickým požiadavkám na výstavbu.

Vyjadrenia dotknutých organizácií a orgánov štátnej správy nie sú záporné ani protichodné, ich pripomienky boli zahrnuté do podmienok tohto rozhodnutia, preto bolo potrebné rozhodnúť tak, ako sa uvádza vo výrokovej časti tohoto rozhodnutia.

Správny poplatok vo výške 100,0 € bol zaplatený podľa pol. 59 písm. a) ods. 2 Sadzobníka správnych poplatkov, ktorý je súčasťou zák.č. 145/1995 Z.z. o správnych poplatkoch, v znení neskorších predpisov.

**Poučenie:** Proti tomuto rozhodnutiu možno podľa § 54 zák.č.71/1967 Zb. o správnom konaní podať odvolania do 15 dní odo dňa jeho doručenia na Obec Perín - Chym, zastúpenú starostom, Perín 180, 044 74 Perín - Chym.

Rozhodnutie je po vyčerpaní riadnych opravných prostriedkov preskúmateľné správnym súdom podľa ustanovení Správneho súdneho poriadku (zákon č. 162/2015 Z.z.).

**MVDr. Ladislav M O L N Á R PhD.**

**starosta obce**

Doručuje sa:

1. Navrhovateľ: VSD, a.s., Mlynská 31, Košice
2. V zastúpení: Ing. Peter Regináč, Mlynárska 1531/18, Košice
3. Mária Kačmárová, Perín 193, 044 74 Perín – Chym
4. Anna Vitányiová, Perín 100, 044 74 Perín – Chym
5. Alžbeta Adamová, Ku Mlynu 6, 040 15 Košice – Šaca
6. Viera Lochmanová, Perín 39, 044 74 Perín – Chym
7. Mária Harcsárová, Löfflerova 1495/9, 040 01 Košice
8. Alžbeta Cibuľová, Vyšný Lánec 30, 044 74 Perín – Chym
9. Milan Goleňa, Perín 275, 044 74 Perín – Chym
10. Poľnohospodárske družstvo so sídlom v Períne, 044 74 Perín – Chym
11. AGRO OR, s.r.o., Hospodársky dvor Gyňov 193, 044 14 Čaňa

Na vedomie:

1. KPÚ, Hlavná 25, Košice
2. Slovak Telekom, a.s., Bajkalská 28, 817 62 Bratislava
3. SPP-distribúcia, a.s., Mlynské nivy 44/b, 825 11 Bratislava
4. OÚ Košice-okolie, odb. SOŽP, Hroncova 13, Košice
5. Eusteam, a.s., Votrubova 11/A, 821 09 Bratislava
6. Transpetrol, a.s., Šumavská 38, 821 08 Bratislava 2
7. VVS a.s., Komenského 50, 042 48 Košice

**Toto rozhodnutie má povahu verejnej vyhlášky podľa § 42 ods. 2 zákona č. 50/1976 Zb. o územnom plánovaní a stavebnom poriadku /stavebný zákon/ v znení neskorších predpisov a musí byť vyvesené po dobu 15 dní na úradnej tabuli obce Perín - Chym.**

**Vyvesené dňa: Zvesené dňa:**

**pečiatka a podpis pečiatka a podpis**